Diari Oficial de la Generalitat Valenciana


Sumari del DOGV 4643, del 03-12-2003 (2003/12442)

Informació pública de la notificació de l'acord relatiu a l'aprovació i adjudicació del programa d'actuació integrada del sector Pozalet.
-----------------------------------------------------------------------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12504


Organisme emissor
:   Ajuntament de Riba-roja de Túria

Tipus de document
:   Anunci

Informació pública de la notificació de l'acord relatiu a l'aprovació i adjudicació del programa d'actuació integrada del sector Pozalet. [2003/M12763]
  
Intentada la notificació als interessats que a continuació s'esmenten i no havent-se pogut practicar, en compliment del que establix l'article 59.4 de la Llei 30/1992, modificada per la Llei 4/1999, es procedix a realitzar-la mitjançant la publicació d'edicte en els termes següents:
  
- Ricardo García Morell
  
- Juan i germà Montrabal Montrabal
  
- Miguel Centelles Daudén
  
- María Martí Gil
  
- Teresa Alós Moret
  
- Antonio Navarro Lerma
  
Notificació
  
L'Ajuntament en Ple, en sessió celebrada el dia 20 de maig de 2003, i amb la condició de l'article 206 del ROFRJCL, va adoptar el següent acord:
  
Acord relatiu a l'aprovació i adjudicació del PAI sector Pozalet.
  
Antecedents de fet
  
1. L'entitat mercantil Promociones Riolva, SA, a l'empara del que establix l'article 45 de la Llei Reguladora de l'Activitat Urbanística (LRAU), presenta programa per a l'execució de l'actuació integrada del sector Pozalet de Riba-roja de Túria, unitat d'execució única, i acompanya-hi la següent documentació:
  
- Programa d'actuació integrada.
  
- Avantprojecte d'urbanització.
  
- Homologació del sector a la Llei 6/1994.
  
- Pla parcial.
  
- Estudi d'impacte ambiental.
  
2. Per Resolució de l'Alcaldia número 294/2003, de 25 de febrer, es va acordar sotmetre la dita proposta a informació pública, junt amb la documentació indicada, per termini de 20 dies, comptats a partir de la inserció de l'edicte en el Diari Oficial de la Generalitat Valenciana i en un periòdic de major difusió en l'àmbit de la província.
  
3. L'edicte va ser publicat en el Diari Oficial de la Generalitat Valenciana número 4.467, de 26 de març de 2003, i en el periòdic Las Provincias, de data 17 de març de 2003. Igualment es va remetre avís als titulars cadastrals afectats per l'actuació, i als urbanitzadors dels sectors confrontants a saber Agrupación de Interés Urbanístico Pozalet, SA, Promociones Industriales Mafort, SL, així com als organismes implicats; Renfe, Ministeri de Foment i Confederació Hidrogràfica.
  
4. Transcorregut el termini d'exposició pública, el 25 d'abril de 2003, l'entitat mercantil Promociones Riolva, SL presenta proposició juridicoeconòmica relativa al PAI Pozalet.
  
5. En data 25 d'abril de 2003, l'entitat mercantil Llanera SL presenta proposició juridicoeconòmica per a la dita actuació, i en data 29 d'abril de 2003 té lloc l'obertura de les dites proposicions, tal com consta en diligència de Secretaria.
  
6. Durant el termini d'exposició pública es presenten al·legacions.
  
Vist l'informe emés per l'arquitecte municipal i la secretària, en data 13 de maig de 2003, a les al·legacions presentades i igualment l'informe conjunt emés en la mateixa data.
  
Atés el que disposa l'article 47 de la Llei Reguladora de l'Activitat Urbanística, article 22.2 C i 47.1 de la Llei 7/1985, modificada per la Llei 11/1999, el Ple, per majoria absoluta del nombre legal de membres i amb el vot favorable dels senyors Albiach, Rodríguez, Fortea, Vázquez, Folgado, Soriano, Gil, Ruiz i l'alcalde del PP, i amb el vot en contra dels senyors Navarro, Miguel, Albiach, Toledo, Mateu i García del PSOE i la senyora Folgado d'EU, va adoptar el següent acord:
  
Primer
  
Resoldre les al·legacions presentades en els termes de l'informe tècnic de 13 de maig de 2003, i que es troba en l'expedient.
  
Segon
  
Declarar que l'actuació integrada de la unitat d'execució del sector Pozalet es desenvoluparà per gestió indirecta.
  
Tercer
  
Aprovar el programa per al desenvolupament de l'actuació integrada corresponent a la unitat d'execució única del sector Pozalet; el seu contingut s'integra dels següents documents:
  
1. Programa d'actuació integrada.
  
2. Avantprojecte d'urbanització.
  
3. Homologació del sector a la Llei 6/1994.
  
4. Pla parcial.
  
5. Estudi d'impacte ambiental.
  
En el ben entés que els numerats amb el 3, 4 i el 5 ho són provisionalment, per condicionar-se a l'aprovació definitiva per part de la Comissió Territorial d'Urbanisme de la COPUT, per ser l'òrgan competent per a això.
  
Quart
  
Declarar seleccionat com a urbanitzador de l'actuació integrada de la unitat d'execució única del sector Pozalet Promociones Riolva, SL, a la vista de la baremació efectuada en informe conjunt, de 13 de maig de 2003, de la secretària i l'arquitecte municipal que s'assumix en este acord.
  
Així mateix, la documentació tècnica i la proposició juridicoeconòmica haurà d'esmenar-se en els termes que consten en l'expedient.
  
Cinqué
  
Cal assenyalar que l'aplicació del 7% addicional, que ha de pagar a l'urbanitzador el propietari que sol·licite el pagament en metàl·lic, segons la interpretació que generalitzadament s'ha donat al que disposa l'article 71.3 de la LRAU, encara que és legalment correcta, no és voluntat de la corporació la seua aplicació.
  
Sisé
  
Que el dit acord d'adjudicació és provisional i perquè siga definitiu, cal:
  
a) Requerir a l'urbanitzador perquè esmene les deficiències administratives i tècniques indicades en l'expedient, per a això es concedix un termini d'un mes, des de la notificació d'este acord. La secretària diligenciarà el programa amb el vistiplau de l'alcalde, una vegada esmenades estes.
  
b) Igualment es condiciona el citat acord a, de conformitat amb la proposició juridicoeconòmica, efectuar una aportació econòmica a l'Ajuntament de Riba-roja de Túria de 633.219,78 euros amb destinació a qualsevol finalitat d'interés públic local, el dia següent de la notificació d'este acord o lliurant a l'Ajuntament un aval bancari per l'import indicat, el dia següent a aquell en què es notifique este acord, i fer efectiva l'aportació total el dia següent al de la publicació, en el diari oficial corresponent, de l'aprovació definitiva dels instruments de planejament urbanístic (document d'homologació i pla parcial del sector).
  
c) Una vegada esmenades les deficiències indicades en l'apartat segon, requerir al seleccionat perquè presente les garanties corresponents, la qual cosa haurà de fer en un termini de 10 dies des de l'esmena d'estes.
  
d) Presentar el programa en el Registre de Programes de la Generalitat Valenciana, que quedarà així notificada de l'aprovació del programa.
  
e) Publicar edicte informatiu de l'aprovació i adjudicació en el Butlletí Oficial de la Província de València.
  
Seté
  
Comunicar este acord a la COPUT a efectes de l'aprovació definitiva del pla parcial d'ordenació i document d'homologació i notificar als interessats als efectes oportuns.
  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar des de la recepció d'esta notificació, davant del mateix òrgan que l'ha dictat, segons el que disposa l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999. La falta de resolució del recurs de reposició, transcorregut el termini d'un mes, a comptar des de la presentació, tindrà efecte desestimatori.
  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir del dia següent a la recepció de la notificació del mencionat acte o resolució, o des de la fi del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de la ciutat de València/la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.
  
En tot cas, l'interessat podrà interposar directament recurs contenciós administratiu sense recurs administratiu de reposició previ, en el termini de dos mesos, a comptar des del dia següent a la recepció de la notificació del present acte o resolució.